จัดกลยุทธ์เด็ดวันนี้! โบรกฯ คัด 11 หุ้นน่าลงทุนมีปัจจัยหนุน
จัดกลยุทธ์เด็ดวันนี้! โบรกฯ คัด 11 หุ้นน่าลงทุนมีปัจจัยหนุน นำโดย ASIAN ORI EA IHL CBG BR JMT RS GCAP BCH และ VIBHA 
28 ส.ค. 2560

บล.กรุงศรี ระบุว่า คาด SET Index จะเคลื่อนไหวผันผวนในทิศทางขึ้น หลังจากคลายกังวลต่อสถานการณ์ทางการเมืองในประเทศ และผลประชุมประจำปีของเฟดไม่มีประเด็นอะไรที่ต้องวิตกเนื่องจากประธาน FED และ ECB ยังไม่ได้ส่งสัญญาณการดำเนินนโยบายการเงินที่เข้มงวดขึ้น
ส่วนประเด็นข่าวเกาหลีเหนือยิงขีปนาวุธเป็นเพียงการทดสอบขีปนาวุธพิสัยใกล้จึงเชื่อว่าเหตุการณ์ดังกล่าวจะไม่รุนแรงและบานปลาย หุ้นในกลุ่มพลังงานและโรงกลั่นจะยังเป็นกลุ่มนำตลาดคาดหวังผลประกอบการผ่านจุดต่ำสุดของปีมาแล้ว และยังได้ Sentiment เชิงบวกจากราคาน้ำมันดิบที่กลับมาฟื้นตัว
โดยกลยุทธ์การลงทุนวันนี้ แนะนำ Selective buy หุ้นที่ปัจจัยบวกเฉพาะตัว เช่น หุ้นที่มีแนวโน้มผลประกอบการดีต่อเนื่องในไตรมาส 3/60 อาทิ ASIAN ORI EA IHL CBG BR JMT RS GCAP และ หุ้นกลุ่มโรงพยาบาล BCH และ VIBHA ซึ่งเข้าสู่ High season ของธุรกิจ